Apside

Se også Apsis (astronomi).
Apside eller apsis (fra gresk hapsis, «runding»;Brody-Johansen, R. (1977): Kunstordbog, Thaning og Appel, s. 14 til norsk fra fransk abside, fra latin absida) «apside», NAOB er en halvsirkelformet (også polygonal og firkantet) utvidelse av en bygning. I romersk arkitektur kalt exedra. Som oftest har tilføyelsen også et hvelv formet som en halvkuppel. Apsis vender alltid mot øst.

I tilknytningen til kirkearkitektur er det generelt navnet gitt til stedet hvor alteret er plassert eller hvor presteskapet har seter.Poole, T. (1907): «Apse», Catholic Encyclopedia En apsis er tidvis også funnet i en jødisk synagoge, eksempelvis Maoz Haim-synagogen fra 200-tallet e.Kr. i nordlige Israel. Den ble brukt i den antikke romerske basilikaens kortvegg. I kirkearkitekturen er den brukt som koravslutning og plass for alteret. Apsis er adskilt fra hoveddelen av kirken med transept, et latinsk begrep, sammensetningen av trans  + sept, som bokstavelig betyr «på den andre siden av skranke».Vadnal, Jane (1998): «transept», Glossary of Medieval Art and Architecture. University of Pittsburgh. 

 Referanser 

 Litteratur 
Gunnarsjaa, Arne (1999): Arkitekturleksikon. Oslo : Abstrakt forlag.  (Forklart under oppslagsord «Abside») (e-bok fra bokhylla.no)

 Eksterne lenker 
  Spiers, Richard Phené (1911): «Apse», i: Chisholm, Hugh: Encyclopædia Britannica. 2 (11. utg.). Cambridge University Press. s. 231–232. Artikkelen har detaljert beskrivelse av eksempler fra tidlig kirkearkitektur.


Kategori:Bygningsdetaljer
Kategori:Klassisk arkitektur
Kategori:Kirkearkitektur
Kategori:Islamsk arkitektur